
ΤΕΥΧΟΣ ΔΕΥΤΕΡΟ 


Αρ 


. Φύλλου 1602 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Κανονισμός Μεταπτυχιακών Σπουδών του Προ¬ 
γράμματος Μεταπτυχιακών Σπουδών του Τμή¬ 
ματος Μηχανικών Ορυκτών Πόρων της μονοτμη- 
ματικής Σχολής Μηχανικών Ορυκτών Πόρων του 
Πολυτεχνείου Κρήτης με τίτλο «Γεωτεχνολογία και 
Περιβάλλον». 

2 Επανίδρυση του Προγράμματος Μεταπτυχιακών 
Σπουδών του Τμήματος Μηχανικών Ορυκτών 
Πόρων της μονοτμηματικής Σχολής Μηχανικών 
Ορυκτών Πόρων του Πολυτεχνείου Κρήτης με 
τίτλο «Γεωτεχνολογία και Περιβάλλον» βάσει του 
ν. 4485/2017. 


ΑΠΟΦΑΣΕΙΣ 

Αριθμ. απόφ. 470/14β /2018 (1) 

Κανονισμός Μεταπτυχιακών Σπουδών του Προ¬ 
γράμματος Μεταπτυχιακών Σπουδών του Τμή¬ 
ματος Μηχανικών Ορυκτών Πόρων της μονοτμη¬ 
ματικής Σχολής Μηχανικών Ορυκτών Πόρων του 
Πολυτεχνείου Κρήτης με τίτλο «Γεωτεχνολογία 
και Περιβάλλον». 

Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
(Συνεδρίαση 470/03-04-2018) 

Έχοντας υπόψη: 

1. Την υπ' αριθμ. 490/Β7 (ΦΕΚ 2003 Β711 -11-1999) 
υπουργική απόφαση που αφορά στην έγκριση του 
Π.Μ.Σ. του Τμήματος Μηχανικών Ορυκτών Πόρων του 
Πολυτεχνείου Κρήτης με τίτλο «Περιβαλλοντική Γεωτε- 
χνολογία: Τεχνολογίες αξιοποίησης και Διαχείρισης του 
Γεωλογικού Περιβάλλοντος», όπως έχει τροποποιηθεί με 
την αριθ. 121886 ΠΕ 5164,5603/Β7/27-2-2003 (ΦΕΚ 373 
Β731-3-2003) υπουργική απόφαση. 

2. Την υπ' αριθμ. 158934/Β7/3-10-2014 (ΦΕΚ 2733/ 
Β713-10-2014) υπουργική απόφαση, αντικατάσταση της 
υπ' αριθμ. 490/Β7 (ΦΕΚ 2003 Β711-11-99) υπουργικής 
απόφασης που αφορά στην αναμόρφωση του Π.Μ.Σ. 
του Τμήματος Μηχανικών Ορυκτών Πόρων του Πολυ¬ 
τεχνείου Κρήτης. 


3. Τις τελικές και μεταβατικές διατάξεις του Κεφαλαί¬ 
ου ΣΤ' του άρθρου 85 του ν. 4485/2017 (ΦΕΚ 114/Α7 
04-08-2017), όπως τροποποιήθη καν από τον ν. 4125/2018 
(ΦΕΚ 38/Α702-03-2018), σύμφωνα με τις οποίες για τη 
λειτουργία και εγγραφή φοιτητών σε Π.Μ.Σ. κατά το ακα¬ 
δημαϊκό έτος 2018-2019 είναι αναγκαία η ίδρυση νέων ή 
επανίδρυση των ήδη υφιστάμενων, σύμφωνα με τις κείμε¬ 
νες κατά την έναρξη ισχύος του παρόντος νόμου διατάξεις 
Π.Μ.Σ., σύμφωνα με το άρθρο 32 του ν. 4485/2017. 

4. Το απόσπασμα πρακτικών της Συνέλευσης της Μο¬ 
νοτμηματικής Σχολής Μηχανικών Ορυκτών Πόρων του 
Πολυτεχνείου Κρήτης (Συνεδρίαση 6/28-3-2018) θέμα 2α: 
«Επανίδρυση του Π.Μ.Σ. «Γεωτεχνολογία και Περιβάλ¬ 
λον», έγκριση του κανονισμού σπουδών και των συνο¬ 
δευτικών εγγράφων βάσει του ν. 4485/2017». 

5. Το απόσπασμα πρακτικών της Συγκλήτου του Πολυ¬ 
τεχνείου Κρήτης (Συνεδρίαση 470/03-04-2018). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζει και εγκρίνει τον Κανονισμό 
Μεταπτυχιακών Σπουδών του Προγράμματος Μεταπτυ¬ 
χιακών Σπουδών του Τμήματος Μηχανικών Ορυκτών 
Πόρων της μονοτμηματικής Σχολής Μηχανικών Ορυ¬ 
κτών Πόρων του Πολυτεχνείου Κρήτης με τίτλο «Γεωτε- 
χνολογία και Περιβάλλον» ως εξής: 

Άρθρο 1 

Γενικές διατάξεις 

Το Τμήμα Μηχανικών Ορυκτών Πόρων του Πολυτε¬ 
χνείου Κρήτης επανιδρύει από το ακαδημαϊκό έτος 2018- 
2019 το Πρόγραμμα Μεταπτυχιακών Σπουδών (Π.Μ.Σ.) 
με τίτλο «Γεωτεχνολογία και Περιβάλλον» σύμφωνα με 
τις διατάξεις της απόφασης αυτής και τις διατάξεις του 
ν. 4485/2017 (ΦΕΚ 114/Α704-08-2017), όπως τροποποι¬ 
ήθηκαν από τον ν. 4125/2018 (ΦΕΚ 38/Α702-03-2018). 

Άρθρο 2 

Αντικείμενο-Σκοπός 

Το Πρόγραμμα Μεταπτυχιακών Σπουδών (Π.Μ.Σ.) 
«Γεωτεχνολογία και Περιβάλλον», μέσα από μια ευρεία 
διεπιστημονική προσέγγιση που υιοθετεί, σκοπεύει στην 
παραγωγή και μετάδοση υψηλού επιπέδου γνώσεων σε 
διπλωματούχους μηχανικούς και επιστήμονες σε θέματα 
που σχετίζονται με την έρευνα, εκμετάλλευση, επεξερ¬ 
γασία ορυκτών πόρων και ανανεώσιμων ενεργειακών 

πόρων με μεθόδους περιβαλλοντικά αποδεκτές, καθώς 
και σε μεθοδολογίες που αφορούν στην εκτίμηση περι¬ 
βαλλοντικών και φυσικών κινδύνων και της κλιματικής 
αλλαγής στα πλαίσια του συντελούμενου μετασχημα¬ 
τισμού του παραδοσιακού οικονομικού μοντέλου στο 
σύγχρονο της κυκλικής οικονομίας. Ιδιαίτερη έμφαση 
δίνεται στις σύγχρονες υπολογιστικές μεθόδους με βάση 
τη στατιστική ανάλυση, τα στοχαστικά συστήματα και 
τα εφαρμοσμένα μαθηματικά, και στις τεχνολογίες για 
περιβαλλοντικές εφαρμογές που σχετίζονται με την προ¬ 
στασία των υπόγειων υδάτων, την αποκατάσταση του 
περιβάλλοντος, τη διαχείριση και αξιοποίηση παραπρο- 
ϊόντων/αποβλήτων και την ορθολογική εκμετάλλευση 
πρώτων υλών και κυρίως εκείνων που διαδραματίζουν 
πρωταρχικό ρόλο στην εθνική οικονομία.Τέτοιες είναι οι 
συμβατικοί και ανανεώσιμοι ενεργειακοί πόροι (υδρογο¬ 
νάνθρακες, στερεά καύσιμα, γεωθερμία), τα βιομηχανικά 
ορυκτά και πετρώματα και ορυκτές πρώτες ύλες που 
έχουν χαρακτηριστεί κρίσιμες και στρατηγικές για τη 
βιομηχανική ανάπτυξη, ιδιαίτερα σε τεχνολογίες αιχμής. 

Άρθρο 3 

Όργανα διοίκησης του Π.Μ.Σ. 

Τα όργανα διοίκησης του Π.Μ.Σ. είναι η Συνέλευση 
του Τμήματος (Σ.Τ.) και η Συντονιστική Επιτροπή (Σ.Ε.). 
Η Σ.Ε. απαρτίζεται από πέντε (5) μέλη Δ.Ε.Π. της Σχολής 
Μηχανικών Ορυκτών Πόρων τα οποία ορίζονται από 
τη Συνέλευση Τμήματος (Σ.Τ.). Η Σ.Τ. ορίζει ένα εκ των 
μελών της Σ.Ε. ως Διευθυντή του Π.Μ.Σ. και προεδρεύει 
της Σ.Ε. Η Σ.Ε. είναι αρμόδια για την παρακολούθηση και 
τον συντονισμό λειτουργίας του προγράμματος. Η διάρ¬ 
κεια της θητείας της επιτροπής και του Διευθυντή είναι 
διετής με δυνατότητα ανανέωσης. Ο Διευθυντής ανήκει 
στη βαθμίδα του Καθηγητή ή Αναπληρωτή Καθηγητή, 
προεδρεύει της Σ.Ε. και ασκεί τα καθήκοντα που ορίζει ο 
Κανονισμός Μεταπτυχιακών Σπουδών του Ιδρύματος και 
ο εσωτερικός κανονισμός του Ιδρύματος. Ο Διευθυντής 
του Π.Μ.Σ. εισηγείται στη Σ.Τ. με βάση τις αποφάσεις της 
Σ.Ε. Η Σ.Ε. βρίσκεται σε απαρτία όταν παρευρίσκονται 
τουλάχιστον τρία (3) μέλη της, οι δε αποφάσεις λαμβά- 
νονται με πλειοψηφία των παρόντων μελών. Οι αποφά¬ 
σεις αυτές αποτελούν εισήγηση προς τη Σ.Τ. της Σχολής. 
Εφόσον κριθεί απαραίτητο η Σ.Ε. μπορεί να συνεδριάσει 
και με τηλεδιάσκεψη. 

Η Σ.Ε. εισηγείται για θέματα όπως: 

- Ο έλεγχος των προσόντων των υποψηφίων μετα¬ 
πτυχιακών φοιτητών σχετικά με τα κριτήρια εγγραφής 
τους στο Π.Μ.Σ. και τους προτεινόμενους προς επιλογήν 
υποψηφίους. 

- Ο έλεγχος της παρακολούθησης των μαθημάτων από 
τους εγγραφέντες μεταπτυχιακούς φοιτητές και της εκπλή¬ 
ρωσης των προϋποθέσεων συνέχισης των σπουδών τους. 

- Η αναγνώριση μαθημάτων που έχει παρακολουθήσει 
επιτυχώς ο υποψήφιος σε άλλα Τμήματα/Σχολές και γενι¬ 
κότερα για κάθε θέμα που αφορά στην αποτελεσματική 
λειτουργία του Π.Μ.Σ. 

Άρθρο 4 

Κατηγορίες υποψηφίων και κριτήρια επιλογής 

Στο Π.Μ.Σ. γίνονται δεκτοί διπλωματούχοι μηχανικοί 
Πολυτεχνικών Σχολών και πτυχιούχοι Πανεπιστημιακών 


Σχολών θετικών Επιστημών της ημεδαπής και αναγνω¬ 
ρισμένων ομοταγών ιδρυμάτων της αλλοδαπής, καθώς 
και πτυχιούχοι Τμημάτων των Τ.Ε.Ι. συναφούς γνωστι¬ 
κού αντικειμένου προς την επιστημονική περιοχή του 
Π ρογράμματος, μετά από κρίση των προσόντων τους. Ο 
αριθμός εισακτέων στο Πρόγραμμα ορίζεται κατ' ανώτα¬ 
το όριο στους τριάντα (30) κατά έτος, ενώ η προκήρυξη 
για επιλογή γίνεται έως δύο φορές κάθε χρόνο. Η επιλογή 
των μεταπτυχιακών φοιτητών γίνεται με συνεκτίμηση 
των ακόλουθων κριτηρίων: γενικός βαθμός πτυχίου, 
βαθμολογία στα προπτυχιακά μαθήματα που είναι σχε¬ 
τικά με το αντικείμενο του Π.Μ.Σ., επίδοση σε διπλωμα¬ 
τική εργασία, όπου αυτή προβλέπεται στο προπτυχιακό 
επίπεδο, πιθανή ερευνητική δραστηριότητα του υποψη¬ 
φίου. Η Σ.Ε. του Προγράμματος μπορεί να ζητήσει από 
τους υποψήφιους μεταπτυχιακούς φοιτητές προσωπική 
συνέντευξη ή και εξετάσεις, οι οποίες συνεκτιμώνται μαζί 
με τα προηγούμενα. 

Απαιτείται η προσκόμιση μίας τουλάχιστον συστατι¬ 
κής επιστολής και η κατοχή πιστοποιητικού τουλάχιστον 
καλής γνώσης μιας εκ των ξένων γλωσσών Αγγλικής, 
Γαλλικής ή Γερμανικής. Για ορισμένους υποψηφίους 
μπορεί να οριστεί από τη Σ.Τ. ένας επιπρόσθετος αριθ¬ 
μός προπτυχιακών μαθημάτων (από 1 μέχρι 4), ώστε ο 
μεταπτυχιακός φοιτητής να αποκτήσει τις απαραίτητες 
προαπαιτούμενες γνώσεις για το συγκεκριμένο Π.Μ.Σ. 
Οι μεταπτυχιακοί αυτοί φοιτητές θα πρέπει να εκπλη¬ 
ρώσουν τις υποχρεώσεις τους στα προπτυχιακά μαθή¬ 
ματα εντός των δύο πρώτων εξαμήνων φοίτησης τους. 
Σε περίπτωση αποτυχίας διαγράφονται από το Π.Μ.Σ. 
Επίσημες επιστολές αποδοχής αποστέλλονται από τη 
Γραμματεία του Τμήματος και ισχύουν μόνο για τις ημε¬ 
ρομηνίες εγγραφής που αναφέρονται στην επιστολή 
αυτή. Σε περίπτωση μη εγγραφής μεταπτυχιακών φοιτη¬ 
τών είναι δυνατή μετά από απόφαση της Σ.Τ. η αποδοχή 
αντίστοιχου αριθμού επιλαχόντων φοιτητών. 

Άρθρο 5 

Χρονική διάρκεια φοίτησης 

Η ελάχιστη χρονική διάρκεια για την απονομή του 
Μ.Δ.Ε. είναι τρία (3) εξάμηνα. Η διάρκεια των σπουδών 
λογίζεται από την ημέρα εγγραφής του φοιτητή στο 
Π.Μ.Σ., ενώ η συνολική διάρκεια σπουδών δεν μπορεί 
να υπερβαίνει τα τρία (3) εξάμηνα επιπλέον της καθο¬ 
ριζόμενης διάρκειας του αντίστοιχου ενδεικτικού προ¬ 
γράμματος σπουδών. Για φοιτητές μερικής φοίτησης η 
διάρκεια σπουδών μπορεί να παρατείνεται με απόφαση 
της Σ.Τ. Στη μέγιστη διάρκεια δεν λογίζεται τυχόν χρόνος 
αναστολής φοίτησης. 

Άρθρο 6 

Μεταπτυχιακά μαθήματα 

Τα μεταπτυχιακά μαθήματα επιλέγονται από αυτά που 
περιγράφονται στην απόφαση επανίδρυσης του Π.Μ.Σ. 
σύμφωνα με τα προβλεπόμενα σε αυτήν. Υπάρχει δυνα¬ 
τότητα τροποποίησης του Προγράμματοςτων Μαθημά¬ 
των και ανακατανομής των μεταξύ των εξαμήνων, μετά 
από σχετική απόφαση της Σ.Τ.Το ακαδημαϊκό έτος υπο¬ 
διαιρείται σε δύο ακαδημαϊκά εξάμηνα με 13 διδακτικές 
εβδομάδεςτο καθένα. Οι ακριβείς ημερομηνίες έναρξης 




Τεύχος Β' 1602/09.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


17639 


καθορίζονται από τη Σ.Τ. Στην αρχή κάθε ακαδημαϊκού 
εξαμήνου οι διδάσκοντες φροντίζουν να επικαιροποιούν 
και να αναρτούν στην ιστοσελίδα της Σχολής το περιε¬ 
χόμενο των μαθημάτων. 

Κατά τη διάρκεια των σπουδών, οι μεταπτυχιακοί φοι¬ 
τητές υποχρεούνται σε παρακολούθηση και επιτυχή εξέ¬ 
ταση των μεταπτυχιακών μαθημάτων που εγκρίνονται 
από τη Σ.Τ., καθώς και σε εκπόνηση της μεταπτυχιακής 
διπλωματικής εργασίας.Το σύνολο των Πιστωτικών Μο¬ 
νάδων (Ε(ΙΤ5) που απαιτούνται για την απόκτηση του 
Μ.Δ.Ε. ανέρχεται σε ενενήντα (90). Κάθε μεταπτυχιακός 
φοιτητής υποχρεούται να παρακολουθήσει μαθήματα 
που αντιστοιχούν συνολικά σε 60 πιστωτικές μονάδες 
(Ε(ΙΤ5) και να εκπονήσει μεταπτυχιακή διπλωματική ερ¬ 
γασία που αντιστοιχεί σε 30 πιστωτικές μονάδες. 

Τα μαθήματα του Π.Μ.Σ. είναι εξαμηνιαία. Κάθε μά¬ 
θημα περιλαμβάνει 39 ώρες διαλέξεων (13 εβδομάδες 
χ 3 ώρες εβδομαδιαίως) και εκπόνηση και παρουσίαση 
εργασίας έκτασης 5.000 - 6.000 λέξεων σε αντικείμενο 
σχετικό με το διδασκόμενο μάθημα. Οι διδάσκοντες 
μπορούν κατά την κρίση τους να συμπεριλάβουν στη 
διδασκαλία του μαθήματος και εργαστηριακές ασκήσεις, 
σεμινάρια, παρουσιάσεις θεμάτων. Η εγγραφή στα με¬ 
ταπτυχιακά μαθήματα γίνεται στην αρχή κάθε εξαμήνου 
στη Γραμματεία του Τμήματος εντός της προθεσμίας που 
ορίζει η Συνέλευση Τμήματος. Ο ανώτατος αριθμός μα¬ 
θημάτων στα οποία μπορεί να εγγράφει κάθε μεταπτυχι¬ 
ακός φοιτητής σε ένα ακαδημαϊκό εξάμηνο είναι τρία (3). 

Όλοι οι μεταπτυχιακοί φοιτητές οι οποίοι έχουν εγ¬ 
γράφει σε ένα μεταπτυχιακό μάθημα, δεσμεύονται να 
εκπληρώσουν τις απαιτήσειςτου μαθήματος εντός 3 μη¬ 
νών από την ολοκλήρωση του. Η παρακολούθηση των 
μαθημάτων είναι υποχρεωτική. Ως γλώσσα διδασκαλίας 
ορίζεται κατά κανόνα η ελληνική είναι όμως δυνατή και 
η διδασκαλία στην αγγλική γλώσσα μετά από σχετική 
έγκριση της Σ.Τ. 

Οι μεταπτυχιακοί φοιτητές, εφόσον το επιθυμούν, μπο¬ 
ρούν να αποσυρθούν από την εγγραφή σε κάποιο μετα¬ 
πτυχιακό μάθημα μέσα στις τέσσερις πρώτες εβδομάδες 
από την έναρξη του μεταπτυχιακού εξαμήνου. 

Ο μεταπτυχιακός φοιτητής υποχρεούται να έχει επιτυ¬ 
χή επίδοση στο σύνολο των μαθημάτων που θα παρα¬ 
κολουθήσει. Για να θεωρηθεί επιτυχής η επίδοση ενός 
μεταπτυχιακού φοιτητή στο υπό εξέταση μάθημα, θα 
πρέπει αυτός να επιτύχει βαθμό τουλάχιστον έξι (6) στην 
κλίμακα μηδέν έως δέκα. Η βαθμολογία των μαθημάτων 
στρογγυλεύεται σε ακέραιη ή στο ήμισυ της ακέραιης 
(0,5) μονάδας. Σε περίπτωση που φοιτητής εγγράφει 
σε μεταπτυχιακό μάθημα του Προγράμματος και λάβει 
βαθμό μικρότερο του έξι (6), θεωρείται ότι απέτυχε και 
οφείλει να επαναλάβει το ίδιο μάθημα ή άλλο μάθημα σε 
επόμενο ακαδημαϊκό εξάμηνο. Σε περίπτωση δεύτερης 
αποτυχίας, τότε ο μεταπτυχιακός φοιτητής διαγράφεται 
από το Π.Μ.Σ. μετά από απόφαση της Σ.Τ. Ο τρόπος εξέ¬ 
τασης ενός μαθήματος περιλαμβάνει εξέταση στην ύλη 
του μαθήματος και παράδοση-παρουσίαση της σχετικής 
εργασίας. Ο τελικός βαθμός του μαθήματος διαμορφώ¬ 
νεται από τον βαθμό της εξέτασης στο μάθημα και τον 
βαθμό της εργασίας. Τα ποσοστό συμμετοχής του βαθ¬ 


μού της εξέτασης και του βαθμού της εργασίας καθο¬ 
ρίζονται από τον διδάσκοντα. Η παρακολούθηση των 
μαθημάτων θεωρείται επιτυχής εφόσον ο μέσος όρος 
βαθμολογίας των έξι μαθημάτων είναι τουλάχιστον 7,5. 
Σε περίπτωση που είναι μικρότερος του 7,5 τότε ο με¬ 
ταπτυχιακός φοιτητής διαγράφεται από το Π.Μ.Σ. μετά 
από απόφαση της Σ.Τ. 

Η Σ.Ε. του Π.Μ.Σ. σε συνεργασία με τους επιβλέποντες 
καθηγητές ελέγχει κατ' έτος εάν οι φοιτητές παρακολούθη¬ 
σαν τα προτεινόμενα μαθήματα και εάν πληρούν τις προ¬ 
ϋποθέσεις συνέχισης των μεταπτυχιακών σπουδών τους. 

Άρθρο 7 

Πρόγραμμα μαθημάτων 

Τα μεταπτυχιακά μαθήματα από τα οποία μπορεί να 
γίνει η επιλογή είναι εξαμηνιαία, αντιστοιχούν όλα σε 10 
πιστωτικές μονάδες (Ε(ΙΤ5) και είναι τα ακόλουθα: 

1 ο ΕΞΑΜΗΝΟ: Επιλογή τριών (3) μαθημάτων από τον 
κάτωθι Πίνακα (Σύνολο Ε(ΙΤ5 3x10=30). 


Μάθημα 

ΕΈΤ5 

Γεωυλικά και Περιβάλλον 

10 

Περιβαλλοντικός Έλεγχος στην Παραγωγή 
Ενέργειας 

10 

Ειδικά Κεφάλαια Βιομηχανικής Οικολογίας 

10 

Ειδικά Κεφάλαια Περιβαλλοντικής Γεωλογίας 

10 

Πολιτική Οικονομία του Περιβάλλοντος και 
των Φυσικών Πόρων 

10 

Ασφάλεια Βιομηχανικών Συστημάτων και 
Διαχείριση του Κινδύνου 

10 

Ανίχνευση και Εντοπισμός Ορυκτών Πόρων 

10 

Μικροσκοπία Μεταλλικών Ορυκτών 

10 

Τεχνικές Ιχνοστοιχειακής Ανάλυσης 

10 

Μηχανική Ταμιευτήρων 

10 

Σχεδιασμός Μεταλλευτικών Έργων και 
Σηράγγων 

10 

Ειδικά Κεφάλαια Γεωστατιστικής 

10 

Ανάλυση Χρονοσειρών 

10 

Δορυφορικά Συστήματα Εντοπισμού 

10 

Επεξεργασία Σεισμικού Σήματος 

10 

Τηλεπισκόπηση Περιβάλλοντος και Ανάλυση 
Ψηφιακής Εικόνας 

10 


2ο ΕζΑΜΗΝΟ: Επιλογή τριών (3) μαθημάτων από τον 
κάτωθι Πίνακα (Σύνολο Ε(ΙΤ5 3x10=30). 


Μάθημα 

ΕΈΤ5 

Βιομάζα, Βιοενέργεια και Περιβάλλον 

10 

Νέες Τεχνολογίες Αργίλων στην Προστασία 
του Περιβάλλοντος 

10 

Τεχνολογίες Απορρύπανσης Εδαφών, Στερεών 
και Υγρών Αποβλήτων 

10 

Ειδικά Θέματα Χημικής Ανάλυσης 

10 

Ενόργανες Μέθοδοι Ορυκτολογικής και 
Χημικής Ανάλυσης 

10 

Εφαρμοσμένη Γεωχημεία 

10 

Γεωχημεία Πετρελαίου 

10 

Ειδικά Κεφάλαια Γεωμηχανικής 

10 

Ειδικά Κεφάλαια Εκμετάλλευσης Κοιτασμάτων 

10 

Ειδικά Κεφάλαια Εφαρμοσμένης Γεωλογίας 

10 

Οικονομική Γεωλογία Βιομηχανικών Ορυκτών 
και Πετρωμάτων 

10 

Εισαγωγή στα Σπαρτιάτικα Τυχαία Πεδία και 
Εφαρμογές 

10 

Γεωστατιστικές Μέθοδοι Προσομοίωσης 

10 

Ειδικά Κεφάλαια Υπολογιστικής Ανάλυσης στις 
Γεωεπιστήμες 

10 

Προχωρημένα θέματα Εφαρμοσμένης 
Γεωφυσικής 

10 

Διαστημικές Τεχνολογίες και μη Επανδρωμένα 
Συστήματα 

10 

Χωρικά Πληροφοριακά Συστήματα 

10 

Ερευνητική Μεθοδολογία 

10 


3ο ΕζΑΜΗΝΟ: Μεταπτυχιακή Διπλωματική Εργασία 
(Ε<ΖΤ$: 30). 

Άρθρο 8 

Αναγνώριση μαθημάτων 
άλλων Τ μη μάτων/Σχολών 

Μεταπτυχιακοί φοιτητές οι οποίοι πριν την εγγραφή 
τους έχουν παρακολουθήσει επιτυχώς μεταπτυχιακά 
μαθήματα σε άλλα Εκπαιδευτικά Ιδρύματα ή Σχολές 
δύνανται να αναγνωρίσουν έως και δύο από αυτά τα 
μαθήματα στο Π.Μ.Σ. «Γεωτεχνολογία και Περιβάλλον» 
μετά από αίτηση τους και εφόσον είναι συναφούς ύλης. 
Η Σ.Ε., αφού εξετάσει και αξιολογήσει τις αιτήσεις, το πε¬ 
ριεχόμενο των μαθημάτων και όλα τα σχετικά στοιχεία, 
εισηγείται ως προς την αναγνώριση ή μη, των μαθημά¬ 
των αυτών στη Σ.Τ. από την οποία λαμβάνεται η τελική 
απόφαση. 

Άρθρο 9 

Παρακολούθηση μαθημάτων 
άλλων Τ μη μάτων/Σχολών 

Κάθε μεταπτυχιακός φοιτητής μπορεί να παρακολου¬ 
θήσει έως δύο μαθήματα από άλλα Π.Μ.Σ., του ίδιου ή 
άλλου ΑΕΙ, μετά από αίτησή του και σύμφωνη γνώμη του 
επιβλέποντα καθηγητή. Η εγγραφή στα μαθήματα αυτά, 
πρέπει να εγκριθεί εκ των προτέρων από τη Σ.Τ. Αν δοθεί 
η έγκριση, προσμετρείται το μάθημα του μεταπτυχιακού 
φοιτητή ως μέρος των απαιτήσεων για την απόκτηση του 
μεταπτυχιακού τίτλου.Το άθροισμα των μαθημάτων από 
άλλαΤμήματα και των αναγνωρισμένων μαθημάτων δεν 
μπορεί να υπερβαίνει τα δύο (2) μαθήματα. Με ειδική 
απόφαση της Σ.Τ. ο αριθμός αυτός μπορεί να αυξηθεί 
σε τρία (3). 

Άρθρο 10 

Προσκλήσεις διακεκριμένων 
καθηγητών και ερευνητών 

Όταν υπάρχει η δυνατότητα, προσκαλούνται διακεκρι¬ 
μένοι καθηγητές ή ερευνητές, εξειδικευμένοι στα αντι¬ 
κείμενα του Π.Μ.Σ. από την αλλοδαπή ή την ημεδαπή για 
διαλέξεις, σεμινάρια και ταχύρρυθμα μαθήματα. 


Άρθρο 11 

Ορισμός επιβλέποντα 

Για κάθε μεταπτυχιακό φοιτητή του Μ.Δ.Ε. ορίζεται 
ένας επιβλέπων καθηγητής. Ο ορισμός του επιβλέπο- 
ντος, που γίνεται από τη Σ.Τ. ύστερα από αίτηση του 
μεταπτυχιακού φοιτητή, θα πρέπει να έχει ολοκληρω¬ 
θεί έως τη λήξη του πρώτου εξαμήνου. Ο επιβλέπων 
θα πρέπει να είναι μέλος ΔΕΠ της Σχολής. Η Σ.Ε. και ο 
επιβλέπων καθηγητής έχουν την ευθύνη της παρακο¬ 
λούθησης και του ελέγχου της πορείας των σπουδών 
του μεταπτυχιακού φοιτητή. 

Κάθε μεταπτυχιακός φοιτητής υποχρεούται να παρα¬ 
κολουθεί μαθήματα με τη σύμφωνη γνώμη και καθο¬ 
δήγηση του επιβλέποντος καθηγητή και ανάλογα με τις 
προπτυχιακές του σπουδές και την κατεύθυνση ειδίκευ¬ 
σης που ακολουθεί. 

Άρθρο 12 

Παρουσία μεταπτυχιακών φοιτητών στο Ίδρυμα 

Κατά κανόνα, η τακτική παρουσία των μεταπτυχιακών 
φοιτητών στο Πολυτεχνείο Κρήτης σε συνεχή βάση θε¬ 
ωρείται επιβεβλημένη συμμετέχοντας παράλληλα με τις 
σπουδές τους στις εκπαιδευτικές και ερευνητικές δρα¬ 
στηριότητες του Τμή ματος. 

Ο επιβλέπων καθηγητής συντονίζει και μεριμνά για τη 
διάρκεια παραμονής και τον χώρο εργασίας του μετα¬ 
πτυχιακού φοιτητή, καθώς επίσης και τις αρμοδιότητες 
του, που αφορούν στο ερευνητικό του έργο. 

Μεταπτυχιακοί φοιτητές μπορούν να συνεργάζονται 
με Εργαστήρια άλλων Ιδρυμάτων ή Ερευνητικών Φο¬ 
ρέων, όταν το ερευνητικό τους έργο το απαιτεί. Μετά 
από αιτιολογημένη αίτηση του μεταπτυχιακού φοιτητή 
και σύμφωνη γνώμη του επιβλέποντος, η Σ.Τ. μπορεί να 
εγκρίνει στον μεταπτυχιακό φοιτητή δυνατότητα μετά¬ 
βασης για εκπόνηση μέρους της ερευνητικής του εργα¬ 
σίας σε άλλο Α.Ε.Ι., ερευνητικό κέντρο ή βιομηχανία, της 
ημεδαπής ή της αλλοδαπής. Η χρονική διάρκεια μπορεί 
να είναι έως ένα εξάμηνο με δυνατότητα ανανέωσης για 
έως και ένα ακόμη εξάμηνο. 

Άρθρο 13 

Ετήσια παρακολούθηση 

της επίδοσης των φοιτητών 

Όλοι οι μεταπτυχιακοί φοιτητές αξιολογούνται κάθε 
έτος για την επίδοση τους στο Πρόγραμμα Μεταπτυχι¬ 
ακών Σπουδών. Οι μεταπτυχιακοί φοιτητές που έχουν 
εκπληρώσει όλες τις ακαδημαϊκές υποχρεώσεις τους 
και έχουν επιδείξει ετοιμότητα για συνέχιση του μετα¬ 
πτυχιακού τους έργου εγκρίνονται για την περαιτέρω 
συνέχιση των μεταπτυχιακών τους σπουδών κάθε Ιού¬ 
νιο. Στην ετήσια αξιολόγηση συμπεριλαμβάνονται και 
οι μεταπτυχιακοί φοιτητές που ευρίσκονται στο στάδιο 
της συγγραφής της μεταπτυχιακής διπλωματικής εργα¬ 
σίας. Η ικανοποιητική ακαδημαϊκή πρόοδος αξιολογείται 
σύμφωνα μετον κανονισμό απότοΤμήμα. Η αξιολόγηση 
περιλαμβάνει την υψηλής στάθμης ολοκλήρωση του έρ¬ 
γου τους στα μεταπτυχιακά μαθήματα και σεμινάρια, την 

ενεργή παρουσία τους στο Ιδρυμα και την ερευνητική 
τους δραστηριότητα. 

Άρθρο 14 

Μεταπτυχιακή Διπλωματική Εργασία 

Κάθε μεταπτυχιακός φοιτητής οφείλει να εκπονήσει 
Μεταπτυχιακή Διπλωματική Εργασία. Το θέμα της θα 
πρέπει να υποβληθεί στη Σ.Τ. τουλάχιστον τέσσερις (4) 
μήνες πριν από την προφορική παρουσίαση και την αξι¬ 
ολόγηση της εργασίας. Η Μεταπτυχιακή Διπλωματική 
Εργασία πρέπει να απηχεί την ικανότητα του υποψη¬ 
φίου του Μ.Δ.Ε. να αναλάβει ανεξάρτητο και αυτόνομο 
ερευνητικό έργο και να αποτελεί συνεισφορά στην επι¬ 
στημονική γνώση στο συγκεκριμένο γνωστικό αντικεί¬ 
μενο που έχει αναλάβει ο υποψήφιος. Η μεταπτυχιακή 
διπλωματική εργασία θα πρέπει να δείχνει ότι ο υποψή¬ 
φιος είναι ενήμερος της σχετικής βιβλιογραφίας. Για την 
αξιολόγηση της Μεταπτυχιακής Διπλωματικής Εργασίας 
ορίζεται τριμελής Εξεταστική Επιτροπή. Ο ορισμός της 
γίνεται από τη Σ.Τ. κατόπιν εισήγησης του επιβλέποντος 
καθηγητή. Απαρτίζεται από τον επιβλέποντα και δυο 
ακόμη μέλη ΔΕΠ, Ε.Π. ή ερευνητών των βαθμιδών Α’, Β', 
Γ 1 που είναι κάτοχοι διδακτορικού διπλώματος. Τα μέλη 
της επιτροπής πρέπει να έχουν την ίδια ή συναφή επι¬ 
στημονική ειδικότητα με το γνωστικό αντικείμενο του 
προγράμματος σπουδών. 

Δίδεται η δυνατότητα συγγραφής της μεταπτυχιακής 
διπλωματικής εργασίας (Μ.Δ.Ε.) σε άλλη γλώσσα πλην 
της ελληνικής μετά από σύμφωνη γνώμη του επιβλέπο- 
ντος καθηγητή και έγκριση της Σ.Τ. Σε περίπτωση που 
η γλώσσα συγγραφής δεν είναι η ελληνική ο υποψήφι¬ 
ος υποχρεούται στη σύνταξη εκτενούς περίληψης στα 
ελληνικά. 

Η Μεταπτυχιακή Διπλωματική Εργασία υποβάλλεται 
από τον υποψήφιο στη Γραμματεία του Τμήματος. Ακο¬ 
λούθως, το περιεχόμενο της κρίνεται με δημόσια παρου¬ 
σίαση (υποστήριξη) του υποψηφίου και οπωσδήποτε 
ενώπιον της Εξεταστικής Επιτροπής. Εφόσον υπάρχει 
δυσκολία μετακίνησης, είναι δυνατή η συμμετοχή ενός 
μέλους της Εξεταστικής Επιτροπής μέσω τηλεδιάσκεψης. 

Η Μεταπτυχιακή Διπλωματική Εργασία αξιολογείται ως 
προςτην ερευνητική της συνεισφορά,την επιστημονική 
μεθοδολογία απόκτησης των αποτελεσμάτων, την πα¬ 
ρουσίαση βιβλιογραφικής επισκόπησης και τη χρησιμό¬ 
τητα των αποτελεσμάτων. Επίσης αξιολογείται ο τρόπος 
τηςγραπτήςκαιπροφορικήςπαρουσίασης. Η Μεταπτυ¬ 
χιακή Διπλωματική Εργασία κρίνεται ως «Αποδεκτή» ή 
«Μη Αποδεκτή» από την Εξεταστική Επιτροπή με πλειο- 
ψηφία. Εάν η μεταπτυχιακή διπλωματική εργασία κριθεί 
«Μη αποδεκτή», ο μεταπτυχιακός φοιτητής οφείλει να 
την ολοκληρώσει σύμφωνα με τις υποδείξεις της Εξετα¬ 
στικής Επιτροπής και να την υποβάλλει για δεύτερη και 
τελική κρίση. Εφόσον γίνουν οι τυχόν προτεινόμενες από 
την Εξεταστική Επιτροπή διορθώσεις, και εφόσον η μετα¬ 
πτυχιακή διπλωματική εργασία κριθεί «αποδεκτή», τότε 
ο μεταπτυχιακός φοιτητής ανακηρύσσεται κάτοχος του 


Μεταπτυχιακού Διπλώματος Ειδίκευσης από τη Συνέλευ¬ 
ση Τμήματος. Σε διαφορετική περίπτωση διαγράφεται 
από το Π.Μ.Σ. μετά από απόφαση της Σ.Τ. 

Άρθρο 15 

Διαγραφή από το Π.Μ.Σ. 

Η Σ.Τ. μπορεί να προβεί σε διαγραφή μεταπτυχιακού 
φοιτητή μετά από εισήγηση της Σ.Ε., αν ο φοιτητής δεν 
εκπληρώνει τις υποχρεώσεις, όπως αυτές ορίζονται στον 
κανονισμό. 

Άρθρο 16 

Αναστολή φοίτησης 

Για τους μεταπτυχιακούς φοιτητές υπάρχει δυνατότητα 
αναστολής φοίτησης συνολικά μέχρι 12 μήνες, μετά από 
αιτιολογημένο αίτημά τους για σοβαρούς λόγους (όπως 
εκπλήρωση στρατιωτικής θητείας, λόγοι υγείας, εγκυμο¬ 
σύνης, κ.λπ.). Εφόσον η αναστολή εγκριθεί από τη Σ.Τ. 
τότε ο χρόνος αυτός δεν λογίζεται στον χρόνο διάρκειας 
των σπουδών. Οι μεταπτυχιακοί φοιτητές που είναι σε 
αναστολή φοίτησης δεν απολαμβάνουν των προνομίων 
των μεταπτυχιακών φοιτητών του Πολυτεχνείου Κρήτης. 

Άρθρο 17 

Απονομή τίτλων 

Η απονομή των μεταπτυχιακών τίτλων γίνεται κατά 
τη διάρκεια ειδικήςτελετήςστο Πολυτεχνείο Κρήτης.Τα 
Μεταπτυχιακά Διπλώματα Ειδίκευσης δεν φέρουν χαρα¬ 
κτηρισμό ή βαθμολογία. Πριν από την επίσημη απονομή 
των μεταπτυχιακών τίτλων και με την ολοκλήρωση των 
σχετικών διαδικασιών, χορηγείται από τη Γραμματεία 
του Τμήματος πιστοποιητικό διπλώματος των μεταπτυ¬ 
χιακών σπουδών, στο οποίο αναφέρεται ο τίτλος που 
απονέμεται. 

Άρθρο 18 

Άλλα Θέματα 

Οι εισαχθέντες μεταπτυχιακοί φοιτητές μέχρι το ακα¬ 
δημαϊκό έτος 2013-2014 θα ολοκληρώσουν τις σπουδές 
τους σύμφωνα με τις διατάξεις της υπουργικής απόφα¬ 
σης που δημοσιεύτηκε στο ΦΕΚ 2003/τ.Β'/11-11-1999. 
Οι εισαχθέντες μεταπτυχιακοί φοιτητές από το ακαδη¬ 
μαϊκό έτος 2014-2015 έως και το ακαδημαϊκό έτος 2017 - 
2018 θα ολοκληρώσουν τις σπουδές τους σύμφωνα με 
τις διατάξεις της υπουργικής απόφασης που δημοσι¬ 
εύτηκε στο ΦΕΚ Β' 2733 13-10-2014. Οσα θέματα δεν 
ρυθμίζονται με την απόφαση επανίδρυσης του Π.Μ.Σ. 
και τον παρόντα κανονισμό, θα ρυθμίζονται από τη Σ.Τ., 
καθώς και από τα αρμόδια όργανα, σύμφωνα με την κεί¬ 
μενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 25 Απριλίου 2018 

Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 

Αριθμ. απόφ. 470/14α/2018 (2) 

Επανίδρυση του Προγράμματος Μεταπτυχιακών 
Σπουδών του Τμήματος Μηχανικών Ορυκτών 
Πόρων της μονοτμηματικής Σχολής Μηχανικών 
Ορυκτών Πόρων του Πολυτεχνείου Κρήτης με 
τίτλο «Γεωτεχνολογία και Περιβάλλον» βάσει του 
ν. 4485/2017. 

Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
(συνεδρίαση 470/03-04-2018) 

Έχοντας υπόψη: 

1. Την υπ' αριθμ. 490/Β7 (ΦΕΚ 2003 Β711-11-1999) 
υπουργική απόφαση που αφορά στην έγκριση του 
Π.Μ.Σ. του Τμήματος Μηχανικών Ορυκτών Πόρων του 
Πολυτεχνείου Κρήτης με τίτλο «Περιβαλλοντική Γεωτε- 
χνολογία: Τεχνολογίες αξιοποίησης και Διαχείρισης του 
Γεωλογικού Περιβάλλοντος», όπως έχει τροποποιηθεί με 
την αριθ. 121886 ΠΕ 5164,5603/Β7/27-2-2003 (ΦΕΚ 373 
Β731-3-2003) υπουργική απόφαση. 

2. Την υπ’ αριθμ. 158934/Β7/3-10-2014 (ΦΕΚ 2733/ 
Β'/13-10-2014) υπουργική απόφαση, αντικατάσταση της 
υπ' αριθμ. 490/Β7 (ΦΕΚ 2003 Β711-11-99) υπουργικής 
απόφασης που αφορά στην αναμόρφωση του Π.Μ.Σ. 
του Τμήματος Μηχανικών Ορυκτών Πόρων του Πολυ¬ 
τεχνείου Κρήτης. 

3. Τις διατάξεις του άρθρου 32 του ν. 4485/2017, τις 
τελικές και μεταβατικές διατάξεις του Κεφαλαίου ΣΤ 1 του 
άρθρου 85 του ν. 4485/2017 (ΦΕΚ 114/Α704-08-2017), 
όπως τροποποιήθηκαν από τον ν. 4125/2018 (ΦΕΚ 38/ 
Α702-03-2018), σύμφωνα με τις οποίες για τη λειτουργία 
και εγγραφή φοιτητών σε Π.Μ.Σ. κατά το ακαδημαϊκό 
έτος 2018 - 2019 είναι αναγκαία η ίδρυση νέων ή επανί¬ 
δρυση των ήδη υφιστάμενων, σύμφωνα με τις κείμενες 
κατά την έναρξη ισχύος του παρόντος νόμου διατάξεις 
Π.Μ.Σ., σύμφωνα με το άρθρο 32 του ν. 4485/2017. 

4. Το απόσπασμα πρακτικών της Συνέλευσης της Μο¬ 
νοτμηματικής Σχολής Μηχανικών Ορυκτών Πόρων του 
Πολυτεχνείου Κρήτης (Συνεδρίαση 6/28-3-2018) θέμα 2α: 
«Επανίδρυση του ΠΜΣ «Γεωτεχνολογία και Περιβάλλον», 
έγκριση του κανονισμού σπουδών και των συνοδευτι¬ 
κών εγγράφων βάσει του ν. 4485/2017». 

5. Το απόσπασμα πρακτικών της Συγκλήτου του Πολυ¬ 
τεχνείου Κρήτης (Συνεδρίαση 470/03-04-2018). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Επανιδρύουμε το Πρόγραμμα Μεταπτυχιακών Σπου¬ 
δών του Τμήματος Μηχανικών Ορυκτών Πόρων της 
μονοτμηματικής Σχολής Μηχανικών Ορυκτών Πόρων 
του Πολυτεχνείου Κρήτης με τίτλο «Γεωτεχνολογία και 
Περιβάλλον» ως ακολούθως: 

Άρθρο 1 

Γενικές διατάξεις 

Το Τμήμα Μηχανικών Ορυκτών Πόρων του Πολυτε¬ 
χνείου Κρήτης επανιδρύει από το ακαδημαϊκό έτος 2018- 
2019 το Πρόγραμμα Μεταπτυχιακών Σπουδών (Π.Μ.Σ.) 
με τίτλο «Γεωτεχνολογία και Περιβάλλον. 


Άρθρο 2 

Αντικείμενο - σκοπός 

του Μεταπτυχιακού Προγράμματος Σπουδών 

Το Πρόγραμμα Μεταπτυχιακών Σπουδών (Π.Μ.Σ.) 
«Γεωτεχνολογία και Περιβάλλον», μέσα από μια ευρεία 
διεπιστημονική προσέγγιση που υιοθετεί, σκοπεύει στην 
παραγωγή και μετάδοση υψηλού επιπέδου γνώσεων σε 
διπλωματούχους μηχανικούς και επιστήμονες σε θέματα 
που σχετίζονται με την έρευνα, εκμετάλλευση, επεξερ¬ 
γασία ορυκτών πόρων και ανανεώσιμων ενεργειακών 
πόρων με μεθόδους περιβαλλοντικά αποδεκτές καθώς 
και σε μεθοδολογίες που αφορούν στην εκτίμηση περι¬ 
βαλλοντικών και φυσικών κινδύνων και της κλιματικής 
αλλαγής στα πλαίσια του συντελούμενου μετασχημα¬ 
τισμού του παραδοσιακού οικονομικού μοντέλου στο 
σύγχρονο της κυκλικής οικονομίας. Ιδιαίτερη έμφαση 
δίνεται στις σύγχρονες υπολογιστικές μεθόδους με βάση 
τη στατιστική ανάλυση, τα στοχαστικά συστήματα και 
τα εφαρμοσμένα μαθηματικά, και στις τεχνολογίες για 
περιβαλλοντικές εφαρμογές που σχετίζονται με την προ¬ 
στασία των υπόγειων υδάτων, την αποκατάσταση του 
περιβάλλοντος, τη διαχείριση και αξιοποίηση παραπρο- 
ϊόντων/αποβλήτων και την ορθολογική εκμετάλλευση 
πρώτων υλών και κυρίως εκείνων που διαδραματίζουν 
πρωταρχικό ρόλο στην εθνική οικονομία.Τέτοιες είναι οι 
συμβατικοί και ανανεώσιμοι ενεργειακοί πόροι (υδρογο¬ 
νάνθρακες, στερεά καύσιμα, γεωθερμία), τα βιομηχανικά 
ορυκτά και πετρώματα και ορυκτές πρώτες ύλες που 
έχουν χαρακτηριστεί κρίσιμες και στρατηγικές για τη 
βιομηχανική ανάπτυξη, ιδιαίτερα σε τεχνολογίες αιχμής. 

Άρθρο 3 

Μεταπτυχιακοί τίτλοι 

Το ΠΜΣ απονέμει Μεταπτυχιακό Δίπλωμα Ειδίκευσης 
(Μ.Δ.Ε.) στη «Γεωτεχνολογία και Περιβάλλον». 

Άρθρο 4 

Κατηγορίες Εισακτέων 

Στο Π.Μ.Σ. γίνονται δεκτοί διπλωματούχοι μηχανικοί 
Πολυτεχνικών Σχολών και πτυχιούχοι Πανεπιστημιακών 
Σχολών Θετικών Επιστημών της ημεδαπής και αναγνω¬ 
ρισμένων ομοταγών ιδρυμάτων της αλλοδαπής, καθώς 
και πτυχιούχοι Τμημάτων των Τ.Ε.Ι. συναφούς γνωστι¬ 
κού αντικειμένου προς την επιστημονική περιοχή του 
Προγράμματος, μετά από κρίση των προσόντων τους. 

Άρθρο 5 

Χρονική διάρκεια φοίτησης 

Η ελάχιστη χρονική διάρκεια για την απονομή του Με¬ 
ταπτυχιακού Διπλώματος Ειδίκευσης (ΜΔΕ) ορίζεται σε 
τρία (3) διδακτικά εξάμηνα. 

Άρθρο 6 

Ενδεικτικό Πρόγραμμα Μαθημάτων 

Κατά τη διάρκεια των σπουδών, οι μεταπτυχιακοί φοι¬ 
τητές υποχρεούνται σε παρακολούθηση και επιτυχή εξέ¬ 
ταση των μεταπτυχιακών μαθημάτων και σε εκπόνηση 
της μεταπτυχιακής διπλωματικής εργασίας. Το σύνολο 
των Πιστωτικών Μονάδων (ΕΘΤ5) που απαιτούνται κατ' 
ελάχιστον για την απόκτηση του Μ.Δ.Ε. ανέρχεται σε ενε- 

νήντα (90). Κάθε μεταπτυχιακός φοιτητής υποχρεούται 
να παρακολουθήσει μαθήματα που αντιστοιχούν συνο¬ 
λικά σε 60 πιστωτικές μονάδες (ΕΈΤ5) και να εκπονήσει 
μεταπτυχιακή διπλωματική εργασία που αντιστοιχεί σε 
30 πιστωτικές μονάδες.Τα μεταπτυχιακά μαθήματα από 
τα οποία μπορεί να γίνει η επιλογή είναι εξαμηνιαία, αντι¬ 
στοιχούν σε 10 πιστωτικές μονάδες (Ε(ΙΤ5) το καθένα και 
είναι τα ακόλουθα: 


1 ο ΕζΑΜΗΝΟ: Επιλογή τριών (3) μαθημάτων από τον 
κάτωθι Πίνακα (Σύνολο ΕΈΤ5 3x10=30) 


Μάθημα 

ΕΈΤ5 

Γεωυλικά και Περιβάλλον 

10 

Περιβαλλοντικός Έλεγχος στην Παραγωγή 
Ενέργειας 

10 

Ειδικά Κεφάλαια Βιομηχανικής Οικολογίας 

10 

Ειδικά Κεφάλαια Περιβαλλοντικής Γεωλογίας 

10 

Πολιτική Οικονομία του Περιβάλλοντος και 
των Φυσικών Πόρων 

10 

Ασφάλεια Βιομηχανικών Συστημάτων και 
Διαχείριση του Κινδύνου 

10 

Ανίχνευση και Εντοπισμός Ορυκτών Πόρων 

10 

Μικροσκοπία Μεταλλικών Ορυκτών 

10 

Τεχνικές Ιχνοστοιχειακής Ανάλυσης 

10 

Μηχανική Ταμιευτήρων 

10 

Σχεδιασμός Μεταλλευτικών Έργων και 
Σηράγγων 

10 

Ειδικά Κεφάλαια Γεωστατιστικής 

10 

Ανάλυση Χρονοσειρών 

10 

Δορυφορικά Συστήματα Εντοπισμού 

10 

Επεξεργασία Σεισμικού Σήματος 

10 

Τηλεπισκόπηση Περιβάλλοντος και Ανάλυση 
Ψηφιακής Εικόνας 

10 


2ο ΕζΑΜΗΝΟ: Επιλογή τριών (3) μαθημάτων από τον 
κάτωθι Πίνακα (Σύνολο Ε(ΙΤ5 3x10=30). 


Μάθημα 

Ε0Τ5 

Βιομάζα, Βιοενέργεια και Περιβάλλον 

10 

Νέες Τεχνολογίες Αργίλων στην Προστασία 
του Περιβάλλοντος 

10 

Τεχνολογίες Απορρύπανσης Εδαφών, Στερεών 
και Υγρών Αποβλήτων 

10 

Ειδικά Θέματα Χημικής Ανάλυσης 

10 

Ενόργανες Μέθοδοι Ορυκτολογικής και 
Χημικής Ανάλυσης 

10 

Εφαρμοσμένη Γεωχημεία 

10 

Γεωχημεία Πετρελαίου 

10 

Ειδικά Κεφάλαια Γεωμηχανικής 

10 

Ειδικά Κεφάλαια Εκμετάλλευσης Κοιτασμάτων 

10 

Ειδικά Κεφάλαια Εφαρμοσμένης Γεωλογίας 

10 

Οικονομική Γεωλογία Βιομηχανικών Ορυκτών 
και Πετρωμάτων 

10 

Εισαγωγή στα Σπαρτιάτικα Τυχαία Πεδία και 
Εφαρμογές 

10 

Γεωστατιστικές Μέθοδοι Προσομοίωσης 

10 


Ειδικά Κεφάλαια Υπολογιστικής Ανάλυσης στις 
Γεωεπιστήμες 

10 

Προχωρημένα θέματα Εφαρμοσμένης 
Γεωφυσικής 

10 

ΔιαστημικέςΤεχνολογίες και μη Επανδρωμένα 
Συστήματα 

10 

Χωρικά Πληροφοριακά Συστήματα 

10 

Ερευνητική Μεθοδολογία 

10 


3ο ΕζΑΜΗΝΟ: Μεταπτυχιακή Διπλωματική Εργασία 
(Ε(ΙΤ5: 30) 

Τροποποίηση του Προγράμματος των Μαθημάτων 
και ανακατανομή των μαθημάτων μεταξύ των εξαμήνων 
μπορεί να γίνει με αποφάσεις των αρμοδίων οργάνων 
σύμφωνα με τον Κανονισμό Μεταπτυχιακών Σπουδών. 
Ως γλώσσα διδασκαλίας ορίζεται κατά κανόνα η ελλη¬ 
νική είναι όμως δυνατή και η διδασκαλία στην αγγλική 
γλώσσα μετά από σχετική έγκριση της Σ.Τ. Η συγγραφή 
της Μεταπτυχιακής Διπλωματικής Εργασίας γίνεται στην 
ελληνική, είναι όμως δυνατή και η συγγραφή της σε άλλη 
γλώσσα μετά από σχετική έγκριση της Σ.Τ. και με βάση τα 
προβλεπόμενα από τον κανονισμό λειτουργίας του Π.Μ.Σ. 

Άρθρο 7 

Αριθμός εισακτέων 

Ο αριθμός εισακτέων στο Πρόγραμμα ορίζεται κατ’ 
ανώτατο όριο στους τριάντα (30) κατά έτος. 

Άρθρο 8 

Προσωπικό 

Στο Π.Μ.Σ. θα απασχοληθούν μέλη Δ.Ε.Π. της Σχολής 
Μηχανικών Ορυκτών Πόρων ή άλλων Σχολών του Πο¬ 
λυτεχνείου Κρήτης και άλλωνΤμημάτων Πανεπιστημίων 
της ημεδαπής ή και της αλλοδαπής, καθώς και άλλες 
κατηγορίες διδασκόντων σύμφωνα με τα προβλεπόμενα 
από τον ν. 4485/2017 (ΦΕΚ 114/τ.Α'). 

Άρθρο 9 

Υλικοτεχνική υποδομή 

Για τη λειτουργία του Π.Μ.Σ. θα χρησιμοποιηθούν οι 
χώροι διδασκαλίας και έρευνας και ο εξοπλισμός της 
Σχολής Μηχανικών Ορυκτών Πόρων του Πολυτεχνείου 
Κρήτης. 

Άρθρο 10 

Διάρκεια Άειτουργίας 

Το Π.Μ.Σ. θα λειτουργήσει μέχρι και το ακαδημαϊκό 
έτος 2022-2023, οπότε και θα αξιολογηθεί η δυνατότητα 
συνέχισης λειτουργίας του, σύμφωνα με τα προβλεπό¬ 
μενα στο ν. 4485/2017 (ΦΕΚ 114/τ.Α’). 

Άρθρο 11 

Τέλη εγγραφής - φοίτησης 

Δεν προβλέπονται τέλη εγγραφής ή φοίτησης στο 
Π.Μ.Σ. «Γεωτεχνολογία και Περιβάλλον». 

Άρθρο 12 

Κόστος λειτουργίας 

Το ετήσιο κόστος λειτουργίας του προγράμματος που 
αφορά στις λειτουργικές δαπάνες ανέρχεται στο ποσό 
των 15.000,00 € και αναλύεται ως εξής: 

Κατηγορία δαπάνης 

Κόστος σε € 

Δαπάνες για προμήθεια εργαστηριακών 
αναλωσίμων και συντήρηση εξοπλισμού 

6.000,00 

Προμήθεια εκπαιδευτικού λογισμικού 
και υλικού 

3.000,00 

Δαπάνες μετακινήσεων για διαλέξεις 

5.000,00 

Διάφορα έξοδα 

1 . 000,00 

ΣΥΝΟΛΟ 

15.000,00 


Το ανωτέρω κόστος λειτουργίας θα καλυφθεί από: 
α) τον προϋπολογισμό του Α.Ε.Ι., 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) των Α.Ε.Ι., 
ζ) κάθε άλλη νόμιμη αιτία. 


Άρθρο 13 

Μεταβατικές διατάξεις 

Οι εισαχθέντες μεταπτυχιακοί φοιτητές μέχρι το ακα¬ 
δημαϊκό έτος 2013-2014 θα ολοκληρώσουν τις σπουδές 
τους σύμφωνα με τις διατάξεις της υπουργικής απόφα¬ 
σης που δημοσιεύτηκε στο ΦΕΚ 2003/τ.Β'/11-11-1999. 
Οι εισαχθέντες μεταπτυχιακοί φοιτητές από το ακαδη¬ 
μαϊκό έτος 2014-2015 έως και το ακαδημαϊκό έτος 2017- 
2018 θα ολοκληρώσουν τις σπουδές τους σύμφωνα 
με τις διατάξεις της υπουργικής απόφασης που δημο¬ 
σιεύτηκε στο ΦΕΚ 2733/τ.Β'/13-10-2014. Όσα θέματα 
δεν ρυθμίζονται με την παρούσα απόφαση και τον Κα¬ 
νονισμό του Π.Μ.Σ., θα ρυθμίζονται από τη Σ.Τ., καθώς 
και από τα αρμόδια όργανα, σύμφωνα με την κείμενη 
νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 25 Απριλίου 2018 

Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.θΙ(4>6ί.αΓ 



















